kahanane. Pandanaran mujudake adipati kang adigung adiguna, ora nduweni tata susilo, ora percaya marang Gusti Kang Maha Agung Maha Suci. Panguripane tansah ngumbar hawa nafsu, ngendelake harta karun saha ora nggatekake para kawula. Babar pisan ora menggalih kahananing para kawula kabeh. Nah kang mangkono iku ora tinemu akal anggone Kanjeng Sunan Kali milih Adipati Pandanaran. Kanjeng Sunan Kali rehne wis pinaringan pituduh dening Gusti Kang Maha Agung Maha Suci ngendika, ingsun sing bakal nemtokake, ndadekake supaya Adipati Pandanaran mlebu kelompoking wali. Pokale Kanjeng Sunan Kali ora tinampa satemah nyuwun pamit. Sateruse Kanjeng Sunan Kali ngreka daya supaya Adipate Pandanaran atine binuka, percaya marang Gusti Kang Maha Agung Maha Suci Kanjeng Sunan Kali membawarna wewujudaning pawongan bakul suket sowan Adipati Pandanaran